JohanHeinsen/ENO huggingface dataset:
Aarhuus Stifts-Tidende, 1846-05-29
Efter at der for nogle Aar siden fra forskjellige Egne af Landet var blevet yttret Ønske om, at den nu i en Række af Aar brugte evangelisk christelige Psalmebog maatte blive ombyttet med en ny, hvori navnligen ønskedes optaget en Deel af de ældre Psalmer, som savnes i den evangelisk christelige Psalmebog, og Provindsialstænderne for Nørre-Jylland i den Anledning havde i Aaret 1830 indgivet et allerunderdanigst Andragende, blev der af Sjællands Biskop, Dr. theol. Mynster, udgivet et Udkast til et Tillæg til den evangelisk christelige Psalmebog, i hvilket er optaget en Deel fortrinlige ældre og nyere Palmer. Dette Tillæg er siden ved kgl. Resolution af 20de Febr. 1835 blevet autoriseret til Brug i de Menigheder, som maatte ønske at afbenytte det. Man opgav imidlertid ikke Ønsket om at faae en ny Psalmebog bragt istand, og der blev udvalgt en Comitee af Geistlige i Kjøbenhavn for foreløbigen at udarbeide en Prøve. Denne er bleven offentliggjort i Trykken, men fandtes ikke af den Beskaffenhed, at det kjøbenhavnske Præste Convent turde tilraade at udarbeide en heel ny Psalmebog i den Form, hvorefter tør sluttes, at en ny Psalmebog desværre ikke kan ventes for det Første. Da nu vi undertegnede Præster i Aarhuus Kjøbstad erkjende hiint Tillægs Værd, ansee vi det ønskeligt, at det indføres til Brug i denne Stads Kirker ved Siden af den evangeliskchristelige Psalmebog, og vi tillade os derfor herved at henlede dre Menigheders Opmærksomhed paa bemeldte Tillæg, der kan faaes i Byens Boglader for 10 til 16 Exemplaret, samt at opfordre vore Menigheders Medlemmer til at anskaffe det, idet vi tilføie, at det er vort Ønske, at det kunde blive afbenyttet i Byens Kirker ved den forestaaende Pintsefest. Aarhuus, den 15de Mai 1846. L. Dahlerup. Brix. H. Fønss. Chr. Gad. Den befalede Adgangsexamen for Dem, som önske iaar at optages som Elever paa det Kongelige Skolelærerseminarium i Jellinge, afholdes den 22de Juni, Formiddag Kl. 7. Attester om Daab, Confirmation, Vaccination, Opførsel, Helbredstilstand og Værnepligt maae fremlægges, tilligemed lovformeligt Cautionsbeviis. Jellinge Præstegaard, den 26de Mai 1846. F. Nielsen.
Aarhuus Stifts-Tidende, 1846-05-29
Missionsforeningen i Veile Amt afholder sit Foraarsmøde i Jellinge Onsdagen den 10de Junii. Gudstjenesten i Kirken begynder Kl. 10. Efter samme afholdes Generalforsamling, hvorved Medlemmernes Bidrag modtages. Missions væsenets Venner og Velyndere indbydes til at overvære Forhandlingerne.
Aarhuus Stifts-Tidende, 1846-05-29
Førstkommende Løverdag den 30te dennes, om Eftermiddagen Kl. 2, foretages Auction ved Domkirken heri Staden over endeel gamle Bygningsmaterialier; hvilket herved til Liebhaveres Efterretning, bekjendtgjøres. Aarhuus Byfogedcontoir, den 26de Mai 1846. Fleischer.
Aarhuus Stifts-Tidende, 1846-05-29
Jfølge Begjæring af Kjøbmand og Viceconsul P. Herskind, som Commissionair for Skipper C. Olsen, bliver Onsdagen den 3die Juni, om Eftermiddagen Kl. 2, afholdt offentlig Auction over den strandede Slup Fortuna, som er beliggende heri Havnen, og over dens Jnventarium, som ligger paa Reqvirentens Pakhuus, og der forinden Auctionen af Lysthavende kan tages i Øiesyn. Auctionen holdes ved Havnens Skibsbyggerplads, efter Conditioner, som forinden ville vorde fremlagte. Saasnart Auctionen over Skibet er forbi, sælges dens hertil bragte Ladning af Maals-, Laste- og Rispebord, der findes opstablet ved Batteriet, og hvorover Fortegnelser, ville blive fremlagte ved Auctionen. Aarhuus, den 27de Mai 1846. Fleischer.
Aarhuus Stifts-Tidende, 1846-05-29
En Landeiendom med c. 660 Tdr. Land, hvoraf de 300 Tdr. Land er Ager og Eng af særdeles god Beskaffenhed, beliggende i den nordvestlige Kant af Jylland, 1/2 Miil fra en Kjøbstad, er underhaanden at faae tilkjøbs for billig Priis og paa billige Pengevilkaar. Havlen er aarlig c. 200 Læs og der kan fortiden holdes 100 Meierikøer paa Eiendommen. Herpaa Reflecterende vilde allersnarest muligt henvende sig enten personlig eller i frankerede Breve til Undertegnede. Aarhuus Commissionscontoir, den 23de Mai 1846. A. Hansen.
Aarhuus Stifts-Tidende, 1846-05-29
En lille Landeiendom med c. 64 Tdr. Land a. M., for Størstedelen meget gode Jorder, med fornøden Eng og Tørveskiær samt ret gode Bygninger, beliggende i en god Egn, ikke langt fra Grenaae, er paa Grund af anden Bestemmelse at faae tilkjøbs. Herpaa Reflecterende ville om nærmere Oplysninger henvende sig til Undertegnede, enten personlig eller i frankerede Breve. Aarhuus Commissionscontoir, den 23de Mai 1846. A. Hansen.
Aarhuus Stifts-Tidende, 1846-05-29
Dhrr. Medlemmer af det pharmacentiske Understøttelsesselskab vilde godhedsfuldt iaar, inden denne Maaneds Udgang, indsende deres Bidrag til Th. Wolf. Aarhuus Svane=Apothek i Mai 1846.
Aarhuus Stifts-Tidende, 1846-05-29
Til førstkommende October Maaneds Flyttedag ønskes mit eiende Sted, med tilliggende Have, paa Rendebanen, i Kolding under No 10, enten bortsolgt eller bortleiet, og bedes Lysthavende at henvende sig til Kolding, den 26de Mai 1846. Worch.
Aarhuus Stifts-Tidende, 1846-05-29
Undertegnede, som har etableret en velindrettet Barbeer= og Friseur=Stue, anbefaler sig hos det ærede Publicum i Kolding og Omegn med at sætte Blodkopper, skjære Liigtorne, opsætte Barbeerknive m. m., og kan jeg forsikkre, at min eneste Stræben skal være, ved punctlig og nøiagtig Betjening at erhverve mine ærede Kunders Tilfredshed. F. Hellerung, Barbeer, boende i Vestergade Aa 26.
Aarhuus Stifts-Tidende, 1846-05-29
Brunsvigsk Humle, af bedste Sort, faaes i Lispundeviis billig hos Horsens, den 20de Mai 1846. Chr. Rosing.
Aarhuus Stifts-Tidende, 1846-05-29
Fiin Congo Thee, af Prima Sort, faaes billig hos Chr. Rosing. Horsens, den 20de Mai 1846. En Bomuldsvæv med Tilbehør ønskes enten tilkjøbs. eller tilleie. Adressecontoiret anviser.
Aarhuus Stifts-Tidende, 1846-05-29
Trykt i Aarhuus Stiftsbogtrykkeri.
Aarhuus Stifts-Tidende, 1846-05-29
Pariser-Vare. Fra Paris har jeg i Dag modtaget et skjönt Udvalg af Sommer-Shawler og Echarps i Uld, samt de saameget brugelige Barege-Echarps, Tull- og Silke-Slör i alle Farver, Colliers etc. Vitus Ingerslev.
Aarhuus Stifts-Tidende, 1846-05-29
Engelske Vare.
Aarhuus Stifts-Tidende, 1846-05-29
Fra Manchester modtog jeg i Dag et stort Parti hvide Vare i Shirtings, Stouts, Cambringes, Meubel-Demitys, Bommesier; de bekjendte fine Irske Lærreder til Linned, og flere dertil henhørende Artikler, som navnlig Stykkeviis sælges billigt af Vitus Ingerslev. Trister,
Aarhuus Stifts-Tidende, 1846-05-29
ublegede og blegede, samt couleurte Tvister, i alle Numere, tilligemed Maskin-Hörgarn, ere arriverede til billigste Priser hos Vitus Ingerslov, Appelsiner, friske og fuldmodne, faaes hos J. A. Prior.
Aarhuus Stifts-Tidende, 1846-05-29
Maskinbrændt Caffe, god St. Croix. & lys, tor Havanna-Sukker, fiin Melis i smaae Toppe, nye franske Svedsker & Cathrineblommer, russiske gr. Ærter, Capers, Champignoner, spanske Oliven, Provenceolie, guul malet Sennep, Bamberger Kirsebær, flere Sorter Riis, samt alle til Urtekramhandelen, henhørende Artikler, faaes billige hos J. A. Prior.
Aarhuus Stifts-Tidende, 1846-05-29
Kjöbenhavnsk Kornbrændeviin, 8, hvid St. Croix Rom, god Cogne, Medoe & gl. fr. Viin, sælges billigst muligt hos J. A. Prior, Aarhus-Paquetten "ANDERS SANDör RSTED.
Aarhuus Stifts-Tidende, 1846-05-29
Capt. P. Michelsen, agter at afgaae til Kjöbenhavn Tirsdagen d. 2den Juni, medtagende Passagerer, Kreaturer og Stykgods. Man behager at henvende sig i hans Bopæl ved Mindet.
Aarhuus Stifts-Tidende, 1846-05-29
Jagten Fredshaabet, Capt. P. Pallesen, som er afgaaet til Hull, medtager Retourladning hertil fra Hull og Newcastle med Stykgods; hvilket tjener til Efterretning for dHrr. Handlende, for at de snarest muligt maae indgive deres Ordrer til nævnte Pladser. Aarhuus, den 25de Mai 1846. M. Friis, Mægler.
Aarhuus Stifts-Tidende, 1846-05-29
Et hvidt ostindisk Silketørklæde, med en Platfond i Midten og Fryndser for de to Sider, er tabt i Løverdags. Finderen bedes at aflevere det paa Adressecontoiret, mod en passende Douceur.
Aarhuus Stifts-Tidende, 1846-05-29
En skikkelig og ordentlig Kone eller Pige kan fra 1ste Juni faae et Sted at gaae et Par Timer om om Dagen. Adressecontoiret anviser. Cement. er nylig arriveret og faaes i 1/1 1/4 & 1/4 Tdr. og mindre Dele til nedsatte Priser hos C. Fauerschou jun.
Aarhuus Stifts-Tidende, 1846-05-29
Parasoller faaes billige, Gamle tages til Bytte mod Nye, hos H. C. Ravach, Aagaden a 279.
Aarhuus Stifts-Tidende, 1846-05-29
Parasoller og Parapluier sælges billige hos I. A. Debernard, Guldsmedgade No 878.
Aarhuus Stifts-Tidende, 1846-05-29
J en Steenmuur paa Storing Mark er den 19de dennes funden en carmoisinrød mørkternet Damekaabe af Mohaireseller Orleans, et gammelt Lærreds Livstykke, og 1 gl. stribet. Blaarlærreds Dag, paasyet Bogstaverne M. S. D. Disse Sager, der formeentligen ere stiaalne, da de fandtes i en Pakke med andre Varer som vare stiaalne, kunne her erholdes udleverede, imod behørig Legitimation og dette Avertissements Betaling. Hasle &c. Herreders Contoir, den 25de Mai 1846. I Hr. Cancelliraad Finsens Fraværelse Mohr, const.
Aarhuus Stifts-Tidende, 1846-05-30
No 90. den 30te Mai. Løverdagen privilegeret. Kongelig Stifts-Tidende. Aarhuus Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1846-05-30
Blandinger. Den tyrkiske Sultan havde da omsider den 1ste Mai tiltraadt sin saa længe bebudede Reise til de enropæiske Provindser, men var allerede næste Dag vendt tilbage igjen. Kl. 7 om Aftenen gik Flotillen under Seil; Sultanens Følge beløb sig til 1500 Personer hvoriblandt 4 Læger. Medens man i den sidste Ugestid havde havt det yndigste Sommerveir, var Himlen netop paa denne Dag overtrukken med mørke Skyer der blæste en kold Nordenvind og Søen gik meget høit, Linieskibet maatte derfor bugseres af tre Dampskibe.
Aarhuus Stifts-Tidende, 1846-05-30
Under det haarde Veir blev Forvirringen meget stor paa Admiralskibet, og Skibsraadet blev sammenkaldt; imidlertid laa Sultanen stærkt angreben af Søsygen og jamrede sig forskrækkeligt. Næste Formiddag, efter at man var avanceret en halv Snees Miil langsmed Kysten, blev der givet Ordre til at vende, og om Aftenen laa hele Eskadren igjen for Anker i Bosphorus, hvor Sultanen i al Stilhed bares i Land og begav sig til Serailet. Først næste Morgen erfoer Hovedstaden, til sin store Forundring, Padischahens Tilbagekomst Det tyrkiske Folk meente, at han var afreist i en uheldig Stund, at Stormen var et ondt Varsel for hans Reise, og at han havde handlet meget vel i at opgiv den. Sultanen var neppe stegen i Land i Bosphorus, for Veiret pludseligt forandrede sig, og siden har man atter havt det yndigste Sommerveir.
Aarhuus Stifts-Tidende, 1846-05-30
Et amerikansk Slaveskib, som havde 900 Slaver ombord, er blevet opbragt paa den africanske Kyst Skibet havde kun Plads for 92 Passagerer; Skibs rummet var nemlig kun 80 Fod langt, 24 Fod bred og 6 Fod høit, og i dette Rum havde man sammenstuvet 900 Mennesker, som, under Æqvators brændende Sol, maatte indaande en forpestet Luft af 124 Grader Fahrenheit. Det var størstedeels Drenge paa 9 til 15 Aar. Da Skibet blev taget, havde de Ulykkelige ikke faaet den mindste Næring i hele tre Dage. Jntet Under, at 145 af dem vare døde.
Aarhuus Stifts-Tidende, 1846-05-30
China forsyner, som bekjendt, allerede de europæiske Damer med et Product, der for Mange er blevet til en af Livets første Nødvendigheder, nemlig Thee. Det er nu at vente, at en anden chinesisk Plante ligeledes snart vil finde Indgang hos det smukke Kjøn i Europa. J China findes en egen Tobaksart, der har en guul Farve og bruges af de fornemme Chineserinder, der Alle ryge. Prøver af denne Dametobak ere allerede komne til Europa.
Aarhuus Stifts-Tidende, 1846-05-30
J Edinburg er der en Gjæstgivergaard, den gyldne Ræv, som besøges stærkt, fordi de Fremmede her finde alle mulige Beqvemmeligheder til billige Priser. For ikke længe siden hidkom Mr. Donald, Enke efter en riig Banquier i Glasgow, med sin Kammerpige, og fik et Værelse i tredie Etage, hvor hun maatte sove tilligemed Kammerpigen, Julie Mowbray. Mod Midnat vaagnede Pigen ifølge en brændende Tørst, og stod op, for at drikke. Hun maatte gaae forbi sin Frues Seng, og saae der, paa Stolen, en kostbar Kaabe, hvis Elegants hun ofte havde beundret. Hun havde tændt Lys, og kunde, ung som hun var, ikke modstaae sin Lyst til at see, hvorledes Kaaben klædte hende. Hun kastede den altsaa om sig, besaae sig fra alle Sider i et Speil, og da hun omsider maatte lægge den fra sig, gjorde hun det med et Suk, idet hun halvhøit sagde: "Min Gud, hvorledes kan det være, at jeg endnu ikke har fundet nogen Frier!" Derpaa lagde hun sig igjen, sov ind med de behageligste Tanker, og da hun omsider vaagnede, var det allerede forlængst Dag. Hun stod hurtigt op, og saae vilkaarligt hen til Stolen, hvorpaa hun havde lagt Kaaben. Til sin Forundring saae hun den ikke meere, og formodede, at hendes Frue maaskee havde tildækket sig med den. Damen rørte sig endnu ikke; forsigtigt trak Kammerpigen Omhænget tilside, og saae med Forfærdelse, at Sengen var bestænket med Blod. Neppe havde hun Kraft til at aabne Døren og raabe om Hjælp. De Huusbeboerne hidkom, fandt de Pigen liggende afmægtig paa Gangen og Enken myrdet i Sengen. Værtinden paastod, at Jngen uden Julie kunde have begaaet Forbrydelsen. Forgiæves forsikkrede den Ulykkelige at være uskyldig; hun blev fængslet og tiltalt. Vel løslod man hende igjen af Mangel paa Beviser og paa Grund af hendes tidligere gode Forhold, men hendes Rygte var dog plettet, og hendes fordums Venner og Bekjendte trak sig tilbage fra hende. J den dybeste Kummer tilbragte hun et Aar; da vilde hun en Dag besøge en Bekjendt, som boede i Nærheden af Edinburg, og gik hen paa en offentlig Plads, hvorHyrevognene pleie at holde. Hun leiede en af disse, men vakte derved to andre Kudskes Misundelse, som strax begyndte at gjøre sig lystige over den unge Pige. Een af dem sagde blandt Andet: Huster Du endnu, hvad hun sagde hiin Nat: "Min Gud, hvorledes kan det være, at jeg endnu ikke har fundet nogen Frier, Det lader ikke til, at hun har fundet Nogen endnu. Kudskene sloge en raa Latter op ved disse Ord, som Julie hørte med den største Forbauselse. Hun mindedes ikke at have meddeelt Nogen hine Ord, som vare undslupne hende, da hun hiin gruelige Nat havde staaet for Speilet med sin Frues Kaabe om sig; imidlertid havde hun Aandsnærværelse nok til ikke at lade sig mærke med Noget, fjernede sig under et Paaskud, gik til Lord-Majoren, meddeelte ham, hvad hun havde hørt, og opfordrede ham til, at lade begge Kudskene fængsle. Da disse saae den unge Pige komme tilbage med sex Politibetjente, mistede de strax al Fatning og tilstode, at det var dem, som havde skjult sig i Enkens Værelse og myrdet hende, for at plyndre hende.
Aarhuus Stifts-Tidende, 1846-05-30
Kellermann vedbliver at gjøre stor Lykke i London, hvor han har spillet i flere store Concerter med overordentligt bifald. Sidste Torsdag skulde han spille ved Hoffet for Dronning Victoria. – Endvidere skrives fra London, at man venter daglig der ved Hoffet en interessant Begivenhed.
Aarhuus Stifts-Tidende, 1846-05-30
Den 16de Mai vilde den berømte Kobberstikker, Sixdeniers i Paris feire sin Fødselsdag og havde inviteret nogle unge Menneskeer til en Seiltour paa et lille Fartøi, som han selv eiede. Atten Personer vare ombord derpaa; Sixdenier førte selv Roret. Ved Pont-du=Change blev Fartøiet kastet mod en Pille, saa at Passagererne styrtede i Vandet. Men de bleve Alle frelste saanærsom Sixdenier selv, der druknede.
Aarhuus Stifts-Tidende, 1846-05-30
J den franske Provinds Cötedlor udbrede hele Bander af Mordbrændere den største Skræk blandt Landboerne. Man har i Skovene holdt formelig Klapjagt efter dem, desværre uden at det endnu var lykkedes at gribe dem.
Aarhuus Stifts-Tidende, 1846-05-30
Det er ikke blot Almuesfolk, der hige efter den nye Verden hiinsides Havet; ogsaa de dannede Stænder gribes nu af Udvandringslysten. En Flok unge Rhinlændere, som nys have fuldendt deres Studeringer: Jurister, Philologer, Technikere, Theologer, Medicinere, have besluttet, først endnu at lære et Haand værk og saa at sige Fædrelandet Farvel, for at nedsætte sig ved Missisippis Bredder. Uden Tvivl ville en Mængde andre Studerende følge Exemplet.
Aarhuus Stifts-Tidende, 1846-05-30
Staden Kaschau i Øvre-Ungarn er størstedeelbleven et Rov for Flammerne. Hele Gader sank i Aske; Dominikanerklostret og en Mængde Paladser ligge i Gruus. Kun Cathedralkirken blev reddet.
Aarhuus Stifts-Tidende, 1846-05-30
Ogsaa i Augsburg har Forhøielsen af Ølpriserne foranlediget alvorlige Folketumulter. Hujende og larmende drog Pøbelen om Natten gjennem Gaderne, og søndersloge i Ølhusene Vinduer, Døre, Borde, Flasker og Glas. München ligner en Krigs leir, alle Vagter ere dobbelt besatte, Hovedvagten er bleven udvidet, og i Casernerne have Soldaterne faaet hemmelige Jnstruxer. Ølbryggerne leve i en evig Angst og Uro. Forleden havde Pøbelen, i utrolig kort Tid, ruineret en Ølkjælder i Bund og Grund. Da Curassererne kom, for at bringe Orden tilveie, fandt de kun en Ruin; Gierningsmændene vare forsvundne.
Aarhuus Stifts-Tidende, 1846-05-30
Magistraten i Nürnberg havde indgivet en Adresse, som tildeels var rettet mod Jesuiternes Overgreb. Ved Ministerbordet i det baierske Kammer faldt siden den Yttring, at bemeldte Adresse afgav et bedrøveligt Vidnesbyrd om, paa hvilket Trin den Nürnberger Magistrat staaer, og disse Ord have, som et Lyn, slaaet ned i Nürnbergernes Gemytter. Allerede to Dage efter blev der overleveret Magistraten en af 4000 Borgere undertegnet Adresse, hvori Borgerskabet erklærer, at det billiger og af al Magt vil understøtte ethvert Skridt, som Magistraten foretager mod Jesuitismen. I det østerrigske Gallizien skal det være roligere; dog er det endnu meget levende i Skovene og blandt Bjergene. Det er ikke uden Anledning, at der, ved Wiener=Neustadt, oprettes en Bjergleir, hvor den hele Wiener Garnison brigadeviis maa øve sig i Bjergkrigen. Man hører nu, hvor rædsomt de galliziske Bønder ere blevne piinte og udfugede af de rige og almægtige Godseiere. Mangen Herre bortleiede dagligen flere Hundrede af sine Bønder som Trælle, og havde for hvert Hoved en Jndtægt af 12 Kreuzer om Dagen.
Aarhuus Stifts-Tidende, 1846-05-30
J Leipzig er et otteaarigt Barn død en ynkelig Død – af Vandskræk. For fire Uger siden blev det, paa en Spadseregang, bidt af en lille Hund, og man havde ikke anseet Saaret for farligt.
Aarhuus Stifts-Tidende, 1846-05-30
Den kothenske Regjering vil med Magt tvinge sine Embedsmænd til at blive rige. Allerede i længere Tid bliver deres Gage dem ikke udbetalt mere, men den skrives dem tilgode, og Staten forvalter saaledes sine Embedsmænds Formue aldeles gratis.
Aarhuus Stifts-Tidende, 1846-05-30
Tydske Blade give en rørende Beskrivelse af den Kunst-Enthusiasme, som Søstrene Minalollo have vakt i Hechingen, Fyrsten af Hohenzollern-Hechingens Residents. Fyrsten selv var saa henrykt over disse to Søstres Spil, at han ikke alene under Concerten forærede dem flere kostbare Smykker, som han egenhændig paahæftede dem, men at han endogsaa ved Concertens Slutning ilede hen til den fortryllende Therese, greb et Nodeblad og, med det beundringsværdigste Udtryk og den ham egne, inderlige Følelse, sangen af ham selv forfattet og componeret Vise til Ære, for Jomfru Therese, hvortil de omkring Fyrsten grupperede Medlemmer af Hof-Capellet stemte i Chor Og da derefter Blomsterbouquets i hundredeviis regnede ned paa begge de unge Kunstnerinder, greb Hs. Durchl. en Laurbærkrands, som han med allerhøistegenHaand satte paa den hulde Thereses Hoved. Ved denne sidste rørende Act brast mange af Hs. Durchlauchtigheds troe Hechinger i Taarer.
Aarhuus Stifts-Tidende, 1846-05-30
J Berlin er der i disse Dage forefaldet to bedrøvelige Dødsfald. En gammel fattig Jernkræmmer døde pludseligt af et Slagflod; Arvingerne vidste ikke ret, om de skulde overtage hans Efterladenskaber, da de jo saa maatte udrede Begravelsesomkostningerne, og saaledes let kunde komme til, at give Mere ud, end de toge ind. Men til deres Skræk fandt de, under noget gammelt Skrammel, 35,000 Daler i rede Penge og 20,000 Daler i Statspapirer. Ligeledes er der død en gammel Glarmester, en jevn, ligefrem Mand, som efterlader sig halvanden Tønde Guld og en eneste Datter.
Aarhuus Stifts-Tidende, 1846-05-30
J f. M. ere ikke mindre end tretten Selvmord forefaldne i Berlin. Sex have hængt sig, Fire skudt sig, og Tre ladet sig overkjøre paa Jernbanen, en Dødsmaade, som stedse bliver almindeligere.
Aarhuus Stifts-Tidende, 1846-05-30
Den bekjendte Tenorist Tichatschek har givet 24 Gjæsteroller paa Hamborgs Stadtheater, til 40 Louisd'ors, hver Gang. Det hedder i "O. Thomsens Avis: "Vor Anelse er gaaet i Opfyldelse. J den slesvig-holsteenske Leir bliver nu overalt Generalmarschen slaaet til Stændernes Aabning."
Aarhuus Stifts-Tidende, 1846-05-30
Paa Landmændsforsamlingens Kjøretour til Herregaardene Christiansdal, Langes og Søbysøgaardbleve Gjæsterne paa alle de nævnte Steder behandlede som velkomne Børn af een dansk Familie. Paa Søbysøggaard udbragte Laurids Skau en Toast for Øieblikket", idet han bl. A. sagde omtrent saaledes, idet han saae sig omkring: "Det er for mig, en Bonde, kjært og gudvelsignet, at see Saamange af forskjellige Stænder sammen i dette Øieblik, og at see disse forskjellige Elementer sammensmeltede i Eet, for at arbeide og hvile i Gjæstfrihedens Skygge. Dette tyder paa, at der for Fremtiden ikke vil sees fra oven nedad, heller ikke fra neden opad, men bestandigt lige ud. (H. A.)¬
Aarhuus Stifts-Tidende, 1846-05-30
J Rødby er udbrudt en Typhussygdom, der er smitsom og i stærk Tiltagende. Som et af dens Offre nævnes Catecheten der i Byen. (L. F. Av.)
Aarhuus Stifts-Tidende, 1846-05-30
Kjøbenhavn, den 29de Mai 1846.
Aarhuus Stifts-Tidende, 1846-05-30
(Med Dagsposten.) Høiesteretsdommen mod dHrr. Helweg, Poulsen og Lehmann blev først afsagt i Tirsdags Aftes Kl. 6 1/2. Voteringen havde varet fra Kl. 1 1 til 6. Dommen lyder saaledes: Land. philos. Poulsen, Capellan Helweg og Høiesteretsadvocat Lehmann bør for Genepralfiskalens Tiltale i denne Sag frie at være, dog at den Sidstnævnte for sit Vedk. betaler de af Actionen lovligt flydende Omkostninger. Af Etatsraad Blechingbergs Salarium, 100 8, betaler Lehmann det Halve; det Øvrige udredes af det Offentlige."(Sagen angik, som bekjendt, tre af Poulsen, Helweg og Lehmann ved Festen i Christiansborg Slots Ride huus den 24de Juni 1835 holdte Taler. Af Rettens Assessorer havde Justitiarius Geheimeraad Lowzow veget sit Sæde, paa Grund af Slægtskab med Hr. Leb mann, Confr. Engelbardt var formedelst Sygdom ikke tilstede, og Statsr. Rottbøll er forreist. De voterende Assessorer vare altsaa. Cfrraaderne Lassen, Schjønning, Koefod, Stellagen, Etatsraaderne Nielsen, Rothe, Eberlin og Bruun, samt Kjunkerne Koefod og Bretton.
Aarhuus Stifts-Tidende, 1846-05-30
Aarhuus, den 30te Mai. Jgaar bleve afdøde Kammerherre v. HolsteinRathlous jordiske Levninger høitideligt bisatte i Gosmer Kirkes Gravcapel. Liigfølget var meget stort, ikke alene fra Rathlousdals og Gersdorffslunds Godser og disses Omegn, men endog fra fjernere Steder. J Sørgehuset blev der holdt en Tale af Hr. Pastor Gottschalck i Odder, der skildrede den Afdødes mange gode Egenskaber, blandt hvilke hans overordentlige Gjæstfrihed &c. Liget udbares derfra af den Afdødes Betiente, og modtoges i Gaarden af Godsets Bønder, der satte det paa Liigvognen. Ved Gosmer Sogns Grændseskjel sluttede nogle af Gersdorffslunds Bønder sig til Toget, og bare Liget til Kirkens Indgang, da det saa atter modtoges af den Afdødes Betiente, der bare det ind i Kirken, hvor den egentlige Sørgetale holdtes af Hs. Hvhd. Provst Weisner. Langsmed Veien havde samlet sig en stor Deel af Godsernes øvrige Beboere, for at bringe deres afdøde Huusbond den sidste Hilsen. (Md.)
Aarhuus Stifts-Tidende, 1846-05-30
Jgaar Aftes aabnede Handelsgartner Jensen, i sin Have udenfor Frederiksport, en Blomsterudstilling i Forening med en Tombola (Bortlodning) paa 1600 Rumere, som alle erholde Gevinster, hvoraf de 100 af større Værdi. Foruden igaar og idag vil Udstillingen og Bortlodningen ogsaa finde Sted paa Mandag (anden Pintsedag), fra Kl. 4 om Eftermiddagen, og fra Kl. 4 til 10 vil det smukt decorerede Locale være oplyst. Adgangsprisen er 2 Mk.